Þórsarar sigruðu sinn annan leik í röð í kvöld þegar liðið heimsótti nafna sína í Þorlákshöfn í kvöld . Leiknum lauk með tveggja stiga mun 75 - 77 fyrir Þór Akureyri . Nýjasti leikmaður Þórs Terrance Motley lék loksins sinn fyrsta leik fyrir liðið en hann hafði beðið eftir heimild til þess frá því í byrjun nóvember . Terrance gerði sér lítið fyrir og var stigahæstur allra í sínum fyrsta leik fyrir liðið með 28 stig . Næstur á eftir honum hjá gestunum var Pablo Hernandez með 13 stig . Hjá Þór Þorlákshöfn var Marko Bakovic með 26 stig og næstur Halldór Garðar Hermannsson með 16 stig . Þórsarar eru því komnir áfram í 8 liða úrslit í Geysisbikarnum .